google/wiki40b huggingface dataset:
Sandve

Sandvesanden

Sandvesanden ligger mellom Mjølhussand og Sandklubben. Begge strendene har variert flora, og særlig området nord forbi Sandvesand har en enestående geologi. Sandvesand har sjø, svalberg, hauger, berg, fint dyre- og planteliv å vise frem. Midt på sommeren er det mange folk på Sandvesanden. Men det er verdt å huske at vannet er ennå kaldt.

Mjølhussand

Mjølhussand er nabostranda til, og ligger sør for Sandvesanden. Man kan komme til Mjølhussand ved å ta av ved en sandvei nær Sandvesand. Veien går forbi et fjøs og man kan både kjøre og gå til sandstranden. Mjølhussand er delvis sandstrand og rullesteinstrand. Det er svaberg både sør og nord fra Mjølhussand. Man kan gå til Sandvesanden eller omvent på svabergene.
Ishockey under Vinter-OL 2002 – Menn

Tropper

Troppene ved ishockeyturneringen under vinter-OL 2002 skulle alle bestå av minst 15 løpere (angreps- og forsvarsspillere) og to målvakter og maksimalt 22 løpere og 3 målvakter.

Innledende runde

Alle klokkeslett er gitt i lokal tid UTC-07.00.

Plasseringskamper

Alle klokkeslett er gitt i lokal tid UTC-07.00.

Første runde

Alle klokkeslett er gitt i lokal tid UTC-07.00.

Sluttspill

Alle klokkeslett er gitt i lokal tid UTC-07.00.
Småsnutebiller

Utseende

Små (ofte 2 – 3 mm), sterkt hvelvede, ofte nærmest kulerunde biller. Kroppen, særlig undersiden, er høyt hvelvet. Grunnfargen er mørkebrun eller svart, men denne er ofte nesten helt dekket av lyse skjell, særlig på undersiden. De mangler påfallende, oppstående hår. Hodet er temmelig lite, fasettøynene er store men flate, snuten er lang, slank og krum. Normalt peker denne nedover eller bakover, og den kan foldes inn i en fure mellom framhoftene. Antennene er knebøyde, ganske slanke med en markert kølle, og sitter festet på snuten i den ytre halvdelen. Brystskjoldet (pronotum) er mye smalere enn dekkvingene, fremst med en markert "krage", sidene er rundede. Det har ofte et par lave knøler på sidene og er sterkt punktert, men punkteringen er ofte mer eller mindre dekket av lyse skjell. Dekkvingene har markerte skuldre og tydelige punktrekker. Overflaten er gjerne ujevn med lave knøler eller grunne fordypninger. På sidene er dekkvingene bøyd ned slik at de dekker deler av dyrets sider. Beina er forholdsvis korte, og kan foldes tett inntil kroppen.

Levevis

Småsnutebillene lever for det meste på ulike slags urter og småbusker. Larvene utvikler seg vanligvis i modnende frø i belger, frøkapsler eller lignende, eller i blomster. Mange lever på planter i korsblomstfamilien (Brassicaceae). Skulpesnutebillens (Ceutorhychus assimilis) larver lever i modnende skulper av kål, raps, neper, sennep og andre korsblomstrede vekster. De kan gjøre en del skade med frødyrking av disse plantene. Lyngsnutebillen (Micrelus ericae) er meget vanlig på røsslyng. Den kan lett skilles fra de fleste andre småsnutebiller ved at snuten og beina er klart røde.
Om småsnutebillene blir forstyrret, folder de beina og snuten inntil kroppen og lar seg falle til bakken. De er da vanskelige å skille fra små frø eller sandkorn. Artene i stammen Hypurini (ikke i Norge) kan gjøre lange hopp.
Gabriel Salvesen

Krigstjeneste

Salvesen flyktet til Storbritannia i en fiskeskøyte i september 1941. Han hadde både styrmanns- og radioskole og var styrmann i handelsflåten i 6 månader før han gikk inn i Kompani Linge.
Under Operasjon Martin (Red) skulle Salvesen settes i land fra MK «Bratholm I» og ble da tatt til fange. 2. april 1943 ble Salvesen og syv andre fra Operasjon Martin (Red) henrettet av tyskerne.
Kystvannymfe

Utbredelse

Kystvannymfe er utbredt i Europa, Midtøsten, gjennom Asia til Japan. Finnes i Danmark, og det sørøstlige Sverige og Finland. I lavlandet i det sørlige Norge, langs kysten til Hordaland. Finnes på egnede lokaliteter i Midt-Norge.

Utseende

Hodet har, på oversiden, to runde lyse blå flekker på mørk bunn. Kroppen er mørk.
Vingene holdes taklagt bak på kroppen i hvile. Vingespennet er mellom 28 og 40  millimeter.

Levevis

Nymfene lever i ulike typer vann eller langtsomflytende elver med godt utviklet vegetasjon langs bredden. Finnes i lavlandet, ved kysten. Mangler inne i fjordene og i innlandet.
Eggene legges på vannplanter, vanligvis over vannlinjen. Utviklingen tar 1-2 år. Nymfen overvintrer på vegetasjonen eller ved røttene. De voksne (imago) vannymfene finnes vanligvis ikke langt fra stedet der de levde som nymfe.
Flygetiden er fra slutten av mai til ut august.
Kystvannymfe har ufullstendig forvandling, overgang fra nymfe til det voksne kjønnsmodne insektet går gradvis gjennom flere hudskift (nymfestadier). Nymfene lever i vann og ligner derfor lite på de voksne (imago), bortsett fra størrelsen. Når nymfen kommer til det siste hudskiftet finner den et strå eller noe, der den kan klatre opp over vannflaten. Her blir den hengende, mens huden revner på ryggsiden. Den nyklekte vannymfen blir hengende på den gamle huden, eller like ved siden av, helt til den nye huden er noe herdet, og vingene har fått sin endelige form.
Augustin Haller von Hallerstein

Liv og virke

Haller von Hallerstein stammet fra en frankisk adelsfamilie. Etter avslutningen av sine filosofiske studier i Ljubljana begav han seg i 1721 til Wien og inntrådte der i jesuittordenen. Han studerte teologi og matematikk og ble presteviet i 1734.  
Haller von Hallerstein ble leder for jesuittkollegiet i Temesvár men fikk allerede neste år oppfylt sitt ønske om å bli misjonær i Østen. Han seilte i 1736 til Mosambik og året etter til Goa, og kom etter en farefull ferd til Kanton i 1738 og dro derfra til Macao.  Der fikk han sin avsluttende forberedelse på sitt virke i Kina ved jesuittenes universitetskollegium São Paulo.
På grunn av sine fremragende matematiske ferdigheter ble han kalt til Beijing. Der ble han gjort til mandarin, og var fra 1739  medlem av og fra 1746 direktør for det keiserlige astronomiske byrå.  Hans innflytelse ved hoffet kom den forfulgte kirke til gode. Haller von Hallerstein var visitator 1751-58 og provinsial 1757-62 og 1766-74 for jesuittene i Det fjerne østen. Han stod i dialog med lærde i Europa og etterlot seg mange astronomiske, geografiske og topografiske verker. 
Han foretok en folketelling av Kinas innbyggere for det 25.e og det 26.e regjeringår under Qianlong-keiseren. Hans oversikt med oversettelse nådde Europa i 1779. Kinas herskerfolk mandsjuene var for det meste motstandere av folketelling, i det minste av offentliggjørelse av resultatet, ettersom det kunne lede til at den hankinesiske befolkning ble seg bevisst egen tallmessig overlegne styrke og bli uregjerlige. Hallersteins tall bekreftet hans medbrors og forgjenger pater Amiots beregninger, og viste at befolkningen var i vekst. I Qianlong-keiserens  25. år fant Hallerstain 196.837.977 sjeler, og året etter 198.214.624.
Hallerstein døde av hjerteslag da han fikk vite at paven hadde opphevet jesuittordenen. Han ble gravlagt på jesuittenes gravsted Zhalan i Beijing.
MF «Nordhordland» (1965)

MF «Nordhordland» er et bilferge bygget i 1965. Fergen gikk i rutefart for Bergen-Nordhordland Trafikklag (BNT), fra 1976 som MF «Meland». Solgt til Hardanger Sunnhordlandske Dampskibsselskap (HSD) i 1995 og omdøpt MF «Halsnøy». Solgt til Kroatia i 2005.
Sammenligning av Linux-distribusjoner

En sammenligning av Linux-distribusjoner er en sammenligning som tar for seg forskjellig maskinvareutstyr og programvarepakker. Forskjellene i en organisasjons valgte distribusjon kan også motiveres av historiske årsaker. Andre kriterier inkluderer sikkerhet, hvor raskt sikkerhetsoppgraderinger er tilgjengelige, brukervennligheten til pakkesystemet og antall tilgjengelige programvarepakker.
Disse tabellene omfatter de siste versjonene av aktive og nevneverdige distribusjoner, men dekker ikke hvert operativsystems særpreg, betautgaver og testutgaver, og sammenligner heller ikke Linuxdistribusjoner med andre operativsystemer.
Monoftongering

Monoftongering, også kalt «diftongforenkling», er et lingvistisk fenomen med tyngdepunkt i Nord-Østerdal og langs svenskegrensa på østlandet, det vil si at fenomenet er spredt utover dette men at det ikke gjelder like sterkt overalt. Det går ut på at en diftong utvikler seg til monoftong.

Eksempler

Det vanligste er at ord som stein blir til sten og at aust blir til 'øst'. Mer drastiske eksempler er at ord som nei blir til næ eller at veit blir til væt (eller den svært utbredte vet).
Universität für Musik und darstellende Kunst Wien

Universität für Musik und darstellende Kunst Wien er et universitet for musikk og utøvende kunst i Wien. Universitetet har ca. 3 000 studenter.
Det ble grunnlagt i 1819 som et privat musikkonservatorium, etter forbilde av musikkonservatoriet i Paris. Institusjonen ble hurtig utbygget, og i løpet av 1890-årene passerte antallet studenter 1 000. Etter beslutning fra keiseren ble institusjonen overtatt av staten i 1909, og kalt k.k. (kaiserliche und königliche) Akademie für Musik und darstellende Kunst.
A1 (band)

Storhetstiden 1998-2002

Bandet ble startet og satt sammen av Tim Byrne, som også fungerte som manager. I 1999 ga bandet ut sitt debutalbum Here We Come, og de fire singlene fra albumet plasserte seg alle blant de seks beste på de britiske hitlistene. I markedsføringen av bandet ble det fokusert på at a1 skrev de fleste av sangene sine selv, og at medlemmene spilte instrumenter. Albumet The A List kom året etter, og ble gjennombruddet for bandet. Singlene Take on Me og Same Old Brand New You nådde begge førsteplass på singellistene både i Storbritannia og i Norge. Den førstnevnte var en coverversjon av a-has sang fra 1985, som a-ha selv kun oppnådde andreplassen med på de britiske listene i 1986. a1 vant prisen «British breakthrough act» under BRIT Awards i 2001.
Bandets tredje studioalbum, Make it Good, ble gitt ut i 2002 og var mer rockete en de to foregående. Singelen Caught in the Middle nådde andre- og tredjeplass i henholdsvis Storbritannia og Norge. 8. oktober 2002 forlot Paul Marazzi bandet og like etterpå ble resten av bandet oppløst.

Comeback og ny CD 2009-

I desember 2009 gjorde a1 comeback uten Paul Marazzi med konsertene «Celebrating» på Christiania Theater i Oslo. Comeback-konsertene var et spontant påfunn etter popgruppens opptreden på «Allsang på Grensen» i august 2009, 10 år etter deres første album i 1999.
Bandet deltok i tredje delfinale i Melodi Grand Prix 2010 23. januar i Skien, med låten «Don't Wanna Lose You Again». De opptrådte sist, og gikk sammen med Didrik Solli-Tangen videre til finalen i Oslo Spektrum 6. februar. I finalen endte bandet på en andreplass bak Didrik Solli-Tangen.
Den 11. oktober 2010 ga bandets ut sin første studioplate på 8 år; Waiting for Daylight.

Kjøpesenter-ulykken i Jakarta

Den 18. mars 2001, under en signering på et kjøpesenter i Jakarta i Indonesia, ble fire tenåringsjenter drept da de ble trampet i hjel og to andre ble livstruende skadet i trengselen som oppstod. En talsmann for gruppen sa: «De er sønderknust og planlegger straks å retunere tilbake til Storbritannia. De har avlyst resten av turneèn, og deres tanker går til familie og venner til de drepte og skadde.»
Emmen (Nederland)

Historie

Området var allerede bebodd i bronsealderen. Stedet Emmen nevnes for første gang i det 12. århundre som Curtis Emne og forble inntil det 20. århundre en landlig preget landsby. Etter andre verdenskrig ble den økonomisk svake regionen statlig fremmet som utviklingsregion og fremfor alt tekstil- og metallindustri ble anlagt. I de første årene etter krigen var Emmen en av de raskest voksende byene i Nederland. Emmen utviklet seg dermed fra å være en fattig jordbrukslandsby til å bli en viktig by. Omfangsrike boligbyggingstiltak var nødvendige. Disse ble delvis planlagt i stor avstand fra den eksisterende bebyggelsen, for å ikke ødelegge verdifulle landskapsområder. Derfor strekker byen seg over et relativt stort areal. Idag er Emmen den største byen i Drenthe, også foran provinshovedstaden Assen.

Politikk

Sterkeste parti ved kommunevalgene i 2006 var arbeiderpartiet (PvdA) mit 40,97 % av stemmene foran kristendemokratene (CDA) med 19,40 %. PvdA har med Cees Bijl også borgermesteren.

Trafikk

Byen er endepunktet for lokaljernbanen Zwolle–Ommen–Hardenberg–Coevorden–Emmen. En busslinje krysser den tyske grensen og går til den nærliggende tyske byen Meppen.
Siden 2002 eksisterer motorveien A37 i retning Hoogeveen. Også forbindelsen til Bundesautobahn 31 i Tyskland og byen Meppen 25 km unna (E233) er siden slutten av 2007 utbygget til firespors motorvei. Utbyggingen er spesielt viktig for Emmen, da byen er ett av utgangspunktene for nederlandsk eksport til Skandinavia.

Industri

Byen har en viktig Kunstfiberindustri. I området blir naturgass og de siste ca. 100 årene også petroleum utvunnet. Også en «grønn industripark» for Hightechbedrifter hører til dette det nordlige Nederlands tettest konsentrerte industriområde. Emmen er et viktig innkjøps- og handelssentrum for nærområdet.

Turisme

Turismen er av stor betydning i Emmen. Foranstaltninger som Full Color Festival, den internasjonalt kjente dyreparken, som er den største i nordlige Nederland, så vel som en «Veenpark» i nærheten av Emmen fører mange gjester til Emmen. Helt syd i kommunen strekker naturparken Internationaler Naturpark Bourtanger Moor-Bargerveen seg ut på begge sider av den tysk-nederlandske grensen.
Motorola

Historie

Motorola ble stiftet i 1928 under navnet Galvin Manufacturing Corporation. Navnet Motorola ble tatt i bruk i 1947, men hadde vært brukt som varemerke siden 1930-årene. Stifterne Paul og Joe Galvin fant på navnet Motorola da firmaet begynte å lage bilradioer. Mange av Motorolas produkter har vært radio-relaterte, som verdens første privatradio, militær elektronikk, infrastruktur for mobilbransjen og mobiltelefoner. Firmaet har også vært sterkt på halvledere, inkludert integrerte kretser brukt i datamaskiner. Motorola har vært hovedleverandør av mikroprosessorer til Commodore Amiga, Apple Macintosh og Power Macintosh personlige datamaskiner, men avdelingen som drev med dette ble i 2003/04 skilt ut til et eget selskap kalt Freescale.

Oppsplitting og nedleggelse

4. januar 2011 ble Motorola splittet i to separate selskaper: Motorola Mobility overtok selskapets privatmarket-produkter som mobiltelefoner, internett-modemer, og tv-dekodere, mens Motorola Solutions overtok selskapets produkter rettet mot bedriftsmarket. Etter dette fantes ikke Motorola som selskap lenger, eneste som var likt som før splittelsen var at aksjonærene var de samme. I august 2011, bare et halvt år etter oppsplittingen offentliggjorde Google at de ville kjøpe Motorola Mobility for 12,5 mrd. US Dollar. Intensjonen for oppkjøpet var at de ønsket kontroll på Motorola Mobilitys patent-portefølje, slik at de bedre kunne beskytte selskaper som benytter Android operativsystemet mot søksmål. Avtalen ble gjennomført i mai 2012, etter at man i salgsprosessen allerede hadde solgt delene som produserte kabel-modem og TV-dekodere til Arris Group.
Motorola Solutions ble på sin side også solgt bit for bit. I april 2011 kjøpte Nokia Siemens Networks nettverkdelen, mens i oktober 2014 ble «enterprise mobility solutions» delen solgt til Zebra Technologies.
Las Lajas-helligdommen

Las Lajas-helligdommen (spansk: Santuario de Las Lajas) er en basilika som ligger i det sørlige Colombia, i området Nariño, i kommunen Ipiales og som er bygget inni v-dalen ved Guátiara-elven. Kirken  ble bygget med lokale donasjoner mellom 1916 og 1949. 
Navnet Las Lajas viser til de flate sedimentære steinene man kan finne rundt om i Andes og som kirken er bygget av. Kirken er i nygotisk byggestil. Den noe uvanlige plasseringen er ingen tilfeldighet, men en hyllest til jomfru Maria etter at hun åpenbarte seg der. I 1754 var en kvinne og hennes døvstumme datter ute på vandring og ble overrasket av dårlig vær. De søkte ly i en hule her ved Guátiara-elven. Om natten viste jomfru Maria seg for datteren, og hun snakket for første gang. Snart etter ble det reist et kapell (der kirken nå ligger) for å ære henne.
Kirken ble i 2011 kåret til en av verdens ti vakreste kirker av reisemagasinet Budget travel.
EM i friidrett 1974 – 100 meter herrer

Forsøksheat

Forsøksheatene ble avholdt den 2. september.

Semifinaler

Semifinalene ble avholdt den 3. september.
Rhopalomutillinae

Utseende

Små, avlange maurvepser, fint og kort hårete. Som vanlig hos denne familien er det stor forskjell i utseende mellom kjønnene. Hannene er fullt vingede, gjerne svarte, med en tydelig "stilk" mellom for- og bakkropp (propodeum og gaster). Hunnene er vingeløse, kan minne om kortbeinte maur, gjerne rødlige på farge, kroppsformen langstrakt sylindrisk. På bakkroppen er det fire ryggplater, den andre av disse er nesten like langt som de andre tre til sammen. Hannene er også betydelig større enn hunnene (over 5 millimeter for hannene, 2-3 millimeter for hunnene).

Levevis

Larvene utvikler seg som ektoparasitter npå larver eller pupper av andre insekter, mest årevinger. Under parringen bærer den store hannen den lille hunnen med seg, også i flukt.

Utbredelse

Gruppen er utbredt i Afrika og Sørøst-Asia.
Die Anarchisten

Innhold

Die Anarchisten er en romanaktig beskrivelse av Mackays opphold i London fra våren 1887 til våren 1888, skrevet fra perspektivet til hovedpersonen og forfatterstemmen Carrard Auban. Den beskriver Mackays omvendelse til det individualistiske tankesettet til Max Stirner og favoriserer anarkoindividualisme fremfor anarkokommunisme. Hovedfiguren Auban representerer anarkoindividualismen, mens hans motstykke Otto Trupp representerer anarkokommunismen. Store deler av boken fokuserer på stridighetene mellom anarkistiske voldsforfektere (personifisert av Trupp) og de som mener at propaganda eksemplifisert gjennom voldelige handlinger kun forsterker de autoritetene den forsøker å svekke. Mackay-kjenneren Thomas Riley skrev en gang følgende:
I Die Anarchisten er det to kontrastfylte karakterer; en av dem representerer en livsfilosofi som forfekter anarkokommunisme, den andre, mer intellektuelle figuren, er en individualistisk anarkist og egoist. Gjennom øynene til disse to karakterene ser vi livets grusomheter blant Londons fattige i 1887 og de nyttesløse forsøkene til London-radikalere på å renske bort jordens ondheter ved hjelp av et sosialt opprør. Kun via individualisme à la Tucker og egoisme à la Max Stirner kan verden stige ut av elendighet, fattigdom og kriger satt istand av regjeringer. Boken er uten tvil rettet mot ikke bare lekfolk men også anarkokommunister, i et forsøk på å overtale dem til å legge ned deres onde midler og dra over til amerikanernes leir.

Ettermæle og mottakelse

Die Anarchisten viste seg å ha stor innflytelse. Ifølge en bemerkning av Rocker i 1927 førte bokens utgivelse i Zürich til betydelig begeistring i anarkistiske miljøer, som frem til da ikke hadde kjent til andre utgaver av anarkismen enn anarkokommunismen. Boken gjorde i tillegg Stirners filosofi til et vesentlig element i den tyske anarkistbevegelsen. Boken påvirket den tyske komponisten Richard Strauss, som leste den veldig nøye og deltok efter sigende i en opphetet debatt om den, kun noen timer før fremføringen av hans første opera, Guntram.
A Companion to Twentieth-century German Literature omtaler boken som «en brukbar skildring av kulturlivet i Tyskland mot slutten av det nittende århundret». Anarkismeforskeren Paul Avrich mente at boken var «oppsiktsvekkende», mens George Woodcock hevdet at boken avslørte Mackay som «en slags dårlig libertariansk Gissing». I sine memoarer skrev den østerrikske filosofen Rudolf Steiner følgende om boken:
Dette er et edelt verk basert på troen på enkeltindividet. Den beskriver gjennomtrengende og med stor livlighet de forholdene som de aller fattigste må leve i. Men den beskriver også hvordan enkeltindividene midt i all grusomheten vil finne en måte å forbedre verden på; hvordan de gjennom lojalitet til de gode kreftene vil kunne binde individer sammen, uten å ty til tvang.
Glenn Johansen

Bakgrunn

Glenn Johansen sier selv at han alltid har likt å sykle. Etter at han syklet Trondheim-Oslo for første gang i 2005 fant han ut at han ville satse på sykling. I 2009 startet han for fullt med sin klubb SK Rye og fikk etter hvert kontrakt med Olympiatoppen. Under Paralympics i London deltok han både i fellesstart og tempo. Johansen har cerebral parese og deltar i sykkelklassen C3.
Pseudoheterochelus

Levevis

De voksne billene er dagaktive og finnes helst på blomster, der de eter pollen og nektar.

Utbredelse

Slekten er utbredt i det sørlige Afrika.
MS «Sanct Svithun»

Historie

I løpet av andre verdenskrig gikk mange av hurtigruteskipene tapt, og eldre skip måtte settes inn i ruten som en midlertidig løsning. En gjenoppbygging av hurtigruteflåten ble startet, og MS «Sanct Svithun» med prislapp på omkring 9,7 millioner kroner var det fjerde nybygde hurtigruteskipet etter krigen. Det var utseendemessig svært likt de 3 andre hurtigrutene som ble bygget i Italia, ofte kalt «Italiaskipene» eller «klippfiskskipene». Kallenavnet «klippfiskskipene» fikk de fordi en del av kjøpesummene ble betalt med klippfisk. De andre «Italiaskipene» var MS «Erling Jarl», MS «Midnatsol» og MS «Vesterålen».

I Hurtigruten

MS «Sanct Svithun» ble satt inn i hurtigrutetrafikk 8. juni 1950, og erstattet DS «Kong Haakon» fra 1904. I januar 1952 hadde skipet en grunnberøring i Risøyrenna, men fortsatte på rundturen inntil maskinproblemer tvang henne til å gå til Bergen for reparasjon. 1. mai 1952 grunnstøtte «MS Sanct Svithun» på Rødskjærsnaget ved Brønnøysund, men greide å komme seg av skjæret ved egen hjelp. Passasjerene ble overført til MS «Midnatsol», mens skipet gikk til Bergen for reparasjon. Som et resultat av den tragiske brannen ombord i MS «Erling Jarl» i 1958, ble MS «Sanct Svithun» sendt til Rosenberg Mekaniske Verksted i februar 1961 for å bedre brannsikkerheten ombord. Ombyggingene dreide seg i hovedsak om 2. plass (2. klasse) og nødutganger. Tonnasjen var nå 2 172 brt.

Skipet

Ved levering var MS «Sanct Svithun»s tonnasje 2 095 bruttoregistertonn, 1 086 nettoregistertonn, og lasteevnen var på 560 dødvekttonn. Skipet hadde lasterom forut og akter, og lasting og lossing foregikk ved hjelp av skipskraner ved lastelukene. Hovedmotoren var en åttesylindret Fiat totakts EV dieselmotor med ytelse 2 500 hestekrefter ved 150 omdreininger. MS «Sanct Svithun» var i likhet med de andre Italia-skipene utstyrt med en Ka-Me-Wa vribar propell, noe som ga bedre manøvreringsevne. Skipet var sertifisert for 575 passasjerer i liten kystfart, 850 i innaskjærsfart. Hun hadde 185 køyeplasser fordelt på 77 på 1. plass (1. klasse) midtskips, og 108 på 2. plass akter. Alle lugarene hadde innlagt varmt og kaldt vann.
Olderfjorden (Sortland)

Olderfjorden er en fjordarm av Eidsfjorden i Sortland kommune i Nordland. Fjorden har innløp mellom Hamnneset i vest og Enokøya i øst og strekker seg 5,5 kilometer nordover til Olderfjordbotn. Det ligger flere øyer og holmer i den ytre delen av fjorden, herunder Geitholmen, Storøya og Vedhoggøya. På nordsida av Vedhoggøya går Ytrestraumen.
Ytterst i fjorden ligger to gårdsbruk – Solum (på vestsiden, tidligere fraflyttet men nå igjen bebodd) og Sølferstranda (på østsiden, fraflyttet). Det er ikke veiforbindelse til fjorden.
Fra Olderfjordbotn går et lavt eid over til Ånnfjordvatnet og Ånnfjorden i Øksnes.
Smash Mouth

Smash Mouth er et band fra San Jose, California som spiller alternativ rock og Ska. De ble dannet i 1994, og bandet består av Steven Harwell (vokal), Greg Camp (gitar/låtskriver), Paul De Lisle (bass) og Kevin Coleman (trommer).
Bandet spiller en retro musikkstil som dekker flere tiår, i tillegg til at det også spiller coverlåter av populære sanger som The Monkees' «I'm a Believer» og Wars «Why Can't We Be Friends». 1999-utgivelsen deres, Astro Lounge',' ses på som deres største kommersielle suksess så langt.
Salt Lake City

Sport

Basketlaget Utah Jazz spiller i National Basketball Association (NBA) og er byens eneste lag i USAs fire store ligaer. Laget ble etablert i 1979, etter at de flyttet fra New Orleans. Fotballklubben Real Salt Lake ble startet i 2005, og spiller i Major League Soccer.
Hartkorn

Hartkorn er en dansk betegnelse for det som i Norge kalles matrikkel. Navnet kommer av «hårdt korn», altså brødkorn.